ཝ་ར།བྱིན་རླབས་ཤིགཅེས་པའི་གློག་བརྙན་འདི་ནི།རྒྱ་གར་གྱི་སྒྲུང་གཏམ་པ་དང་སྙན་ངག་པ་གྲགས་ཅནཟི་མོ་པཎ་ཌི་ཕན་ཌ་ལིང་ལགས་ཀྱི་སྒྲུང་ཐུངཝ་རལ་རྨང་བྱས་ཤིང་།རིན་པོ་ཆེ་མཆོག་ནས་འཁྲབ་གཞུང་དུ་བྲིས་ཏེ་འཁྲབ་ཁྲིད་མཛད་པ་ཞིག་སྟེ།གློག་བརྙན་འདིར།ལི་ལཱཟེར་བའི་བུ་མོ་ཞིག་དང་མོའི་སྐྱེས་ཡུམ་ཝི་ན་ཐགཉིས་ཀྱི་གཏམ་རྒྱུད་བསྟན་ཡོད།ཝི་ན་ཐ་ནི་ཧིན་རྡུའི་ལྷ་ཞིག་དང་གཉེན་བསྒྲིགས་པའི་ལྷ་ཁང་གི་གར་མ་ཞིག་ཡིན་ལ།ཐེངས་ཤིག།བུ་མོ་ལི་ལཱ་རིགས་རུས་དམན་པའི་གྲོང་པའི་གཞོན་ནུ་ཤྱམ་དང་ཕྲད་པར་གྱུར།ཤྱམ་ནི་འཇིམ་བཟོ་མཁན་ཞིག་ཡིན་པས་ཁོས་ལི་ལཱ་རང་ཉིད་ཀྱི་འཇིམ་སྐུའི་དཔེ་གཟུགས་བྱེད་ཆོག་མིན་དྲིས།ཁོ་གཉིས་ཀྱིས་འབྲེལ་འདྲིས་འདིའི་རིགས་གཞན་གྱིས་ཤེས་རྟོགས་བྱུང་ཚེ་ཉེན་ཁ་ཤིན་ཏུ་ཆེ་བ་ཤེས་ན་ཡང་།མོས་དང་ལེན་བྱས་པར་གྱུར།འདི་ནི་གློག་བརྙན་ཝ་རའི་ནང་དོན་སྤྱི་བམ་པ་ཞིག་སྟེ།གློག་བརྙན་གྱི་གཞུང་ངོས་དྲ་བརཝ་རས་ཧིན་རྡུའི་ལྷ་དག་གི་སྒྱུ་འཕྲུལ་གྱི་འཇིག་རྟེན་དང་བྷ་ར་ཏའི་གརབྷེ་བར་ཏི་ན་ཁྲ་ཡམ་དང་རོལ་དབྱངས་གསུམ་སྲུབས་མེད་དུ་སྦྱར་ཡོད་ཅིང་།འདི་ནི་ནམ་ཡང་ནུབ་མི་སྲིད་པའི་དུངས་པ་དང་དད་པའི་གཏམ་རྒྱུད་ཞིག་ཡིནཅེས་བྲིས་འདུགགློག་བརྙན་འདིའི་ནང་དོན་རྒྱ་གར་དང་འབྲེལ་ཡང་བརྙན་ལེན་ས་ཤྲིར་ལངྐ་སྟེ།སིང་ག་ལ་ཡིན་ཅིང་།སྐད་ཡིག་དབྱིན་སྐད་བཀོལ་ཡོད་ལ་རྒྱལ་ཁབ་མང་པོ་ནས་འོངས་པའི་སྒྱུ་རྩལ་པ་དག་བརྙན་བཟོའི་དཔུང་དུ་ཞུགས་པས་དང་པོ་ནས་རྒྱལ་སྤྱིའི་གློག་བརྙན་ཞིག་ཏུ་གྱུར།